
REFERAT
Privind participarea Consiliului Local în calitate de coorganizator al competiţiei „Cupa CS Municipal la modelism” organizată de Clubul Sportiv Municipal
În luna noiembrie 2004, Clubul Sportiv Municipal a depus spre finanţarea Consiliului Local pentru Agenda Culturală 2005 proiectul „Cupa CS Municipal la modelism” înregistrat sub numărul SC2004- 020672/26.11.2004.

Cupa CS Municipal la modelism este o competiţie cu caracter naţional care îşi propune verificarea gradului de pregătire al sportivilor cu reale perspective de calificare şi participare la campionatele mondiale şi extinderea sistemului de cooperare între structurile sportive în vederea perfecţionării pregătirii individuale.

Având în vedere importanţa competiţiei în plan naţional
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, participarea Consiliului Local Timişoara în calitate de coorganizator al „Campionatul Naţional.” şi sprijinirea acestei manifestări cu suma de 20 de milioane de lei, din cap.59.02 „Cultură, religie şi acţiuni sportive”- 590220 Activitatea sportivă

